Фудбалски савез 

региона Западне Србије

Бр. 01.07.2026.године

Крагујевац

Извршни одбор ФСР Западне Србије, на седници одржаној 01.07.2026.године усвојио је 

ОДЛУКУ
О СИСТЕМУ СТАЛНИХ ТАКМИЧЕЊА

У ЛИГАМА МЛАЂИХ СЕЛЕКЦИЈА

ЗА ТАКМИЧАРСКУ СЕЗОНУ 2026/2027
Члан 1.

Првенствена такмичења у лигама млађих категорија ФСРЗС у такмичарској сезони 2026/2027. и надаље биће организована на следећи начин:

I. ПРВА ОМЛАДИНСКА ЛИГА ФСРЗС са 16 екипа, 

II. ПРВА КАДЕТСКА ЛИГА ФСРЗС са 16 екипа, 
III. ПРВА ПИОНИРСКА ЛИГА ФСРЗС са 16 екипа,
IV. ДВЕ ДРУГЕ ОМЛАДИНСКЕ ЛИГЕ ФСРЗС са по максимално 16 екипа и то:

-„ЗАПАДНО-МОРАВСКА“ коју сачињавају екипе са територије Златиборског, Моравичког, Рашког, Колубарског, Мачванског и Северномитровачког округа.

-„ПОДУНАВСКО-ШУМАДИЈСКА“ коју сачињавају екипе са територије ФС Града Крагујевца, Шумадијског, Браничевског и Подунавског округа.

V. ТРИ ДРУГЕ КАДЕТСКЕ ЛИГЕ ФСРЗС са по максимално 16 екипа, и то:
-„ЗАПАДНО-МОРАВСКА“ коју сачињавају екипе са територије Златиборског, Рашког, Моравичког и Северномитровачког округа

-„ПОДУНАВСКО-ШУМАДИЈСКА“ коју сачињавају екипе са територије Подунавског, Браничевског, Шумадијског округа и Град Крагујевац.

-„КОЛУБАРСКО-МАЧВАНСКА“ коју сачињавају екипе са територије Колубаског и Мачванског округа.
VI. ТРИ ДРУГЕ ПИОНИРСКЕ ЛИГЕ са по максимално 16 екипа:
-„ЗАПАДНО-МОРАВСКА“ коју сачињавају екипе са територије Златиборског, Моравичког, Рашког и Северно-митровачког округа.
-„ПОДУНАВСКО-ШУМАДИЈСКА“ коју сачињавају екипе са територије Града Крагујевца, Шумадијског, Браничевског и Подунавског округа.
-„КОЛУБАРСКО-МАЧВАНСКА“ коју сачињавају клубови са територије Колубарског и Мачванског округа.



Уколико се у некој од група Друге омладинске, Друге кадетске лиге или Друге пионирске лиге пријавио недовољан број екипа, посебном одлуком Извршног одбора извршиће се спајање две групе друге омладинске, кадетске лиге, пионирске лиге . У том случају за још једно место у Првој омладинској одиграће се „бараж“ између другопласираних екипа (уколико се такмичење у другој лиги одвија у две групе).

Уколико захтевају интереси такмичења, Извршни одбор ФСРЗС посебном Одлуком може извршити прерасподелу клубова у одређене групе лига млађих категорија, сходно територијалном принципу, а како би лиге имале оптималан број клубова и једнаке услове за такмичење.

Члан 2.

Првенствена такмичења у лигама млађих категорија ФСРЗС у такмичарској сезони 2028/2029. и надаље биће организована на следећи начин:

I. ПРВА ОМЛАДИНСКА ЛИГА ФСРЗС са 14 екипа, 

II. ПРВА КАДЕТСКА ЛИГА ФСРЗС са 14 екипа, 
III. ПРВА ПИОНИРСКА ЛИГА ФСРЗС са 14 екипа,
Члан 3.


По завршетку такмичарске сезоне 2026/2027. и надаље прваци Прве омладинске и Прве кадетске лиге играју бараж са првацима регионалних савеза Војводине, Источне Србије и Београда од којих два победника баража улазе у Омладинску и Кадетску лигу Србије.


По завршетку такмичарске сезоне 2026/2027. и надаље из Прве омладинске и Прве кадетске лиге испадају 2 (две) последњепласиране екипе, као и још онолико екипа колико се евентуално врати из Омладинске/Кадетске лиге Србије, односно 3(три) последњепласиране екипе, као и још онолико екипа колико се евентуално врати из Омладинске/Кадетске лиге Србије, уколико првак Прве омладинске/кадетске лиге ФСРЗС не прође бараж за улазак у Омладинску и Кадетску лигу Србије.
По завршетку такмичарске сезоне 2027/2028. из Прве омладинске и Прве кадетске лиге испадају 4 (четири) последњепласиране екипе, као и још онолико екипа колико се евентуално врати из Омладинске/Кадетске лиге Србије, односно 5(пет) последњепласираних екипа, као и још онолико екипа колико се евентуално врати из Омладинске/Кадетске лиге Србије, уколико првак Прве омладинске/кадетске лиге ФСРЗС не прође бараж за улазак у Омладинску и Кадетску лигу Србије.


По завршетку такмичарске сезоне 2026/2027 и надаље из Прве пионирске лиге испадају 3 (три) последњепласиране екипе, а у Прву пионирску лигу улазе прваци других пионирских лига (три групе).

По завршетку такмичарске сезоне 2027/2028 из Прве пионирске лиге испада 5 (пет) последњепласираних екипе, а у Прву пионирску лигу улазе прваци других пионирских лига (три групе).



По завршетку такмичарске сезоне 2026/2027. и надаље у Прву омладинску лигу улазе прваци других омладинских лига (две групе), а за трећег учесника место ће се попунити кроз бараж другопласираних екипа двеју других омладинских лига.


По завршетку такмичарске сезоне 2026/2027 и надаље у Прву кадетску лигу улазе прваци других кадетских лига (три групе). 


По завршетку такмичарске сезоне 2026/2027. и надаље у Друге омладинске (две групе ) и Друге кадетске лиге (три групе ), улазе прваци одговарајућих окружних лига-градске лиге Крагујевца, а испада онолико клубова како би лига имала максимум 16 екипа.

По завршетку такмичарске сезоне 2026/2027. и надаље у Друге пионирске лиге (три групе ), улазе прваци одговарајућих окружних лига-градске лиге Крагујевца, а испада онолико клубова како би лига имала максимум 16 екипа.

Коначне саставе лига млађих категорија утврђује и доноси коначну Одлуку Извршни одбор Фудбалског савеза региона Западне Србије. 
Члан 4.


По завршетку такмичарске сезоне 2026/2027 и надаље првопласирана и другопласирана екипа Прве пионирске лиге учествоваће на завршном турниру за апсолутног првака у селекцији пионира Фудбалског савеза Србије.  
Члан 5.


Почев од такмичарске сезоне 2026/2027. и надаље такмичење у Првој омладинској, Првој кадетској и Првој пионирској лиги биће организовано у јединственој лиги која броји 16 екипа и одиграваће се по двоструком бод-систему са 30 кола ( јесењи и пролећни део).
Почев од такмичарске сезоне 2027/2028. и надаље такмичење у Првој омладинској, Првој кадетској и Првој пионирској лиги биће организовано у јединственој лиги која броји 16 екипа и одиграваће се по двоструком бод-систему са 30 кола ( јесењи и пролећни део).

Почев од такмичарске сезоне 2028/2029. и надаље такмичење у Првој омладинској, Првој кадетској и Првој пионирској лиги биће организовано у јединственој лиги која броји 14 екипа и одиграваће се по двоструком бод-систему са 26 кола ( јесењи и пролећни део).
Члан 6.


Фудбалски клубови који у првенственим такмичењима у лигама млађих категорија ФС Србије, ФСР Западне Србије, Округа/града Крагујевца имају своје екипе, не могу у тој узрасној категорији имати још једну екипу у лигама млађих категорија било ког савеза.
Члан 7.


Почев од такмичарске сезоне 2026/2027 и надаље, а како је и донета Одлука Извршног одбора Фудбалског савеза региона Западне Србије, у Првој омладинској, Првој кадетској и Првој пионирској лиги све првенствене утакмице клубови домаћини су у обавези да снимају и снимке доставе канцеларији савеза у року од 24 часа од тренутка завршетка утакмице.

Члан 8.


Почев од такмичарске сезоне 2026/2027 и надаље, у лигама млађих категорија ФС РЗС право наступа имају страни играчи и то максимално 2 играча у званичном записнику утакмице.

Члан 9.


Почев од такмичарске сезоне 2026/2027 и надаље, у омладинским лигама ФСР Западне Србије, право наступа као бонус – старији играч има право наступа један играч рођен 2007. године и тај играч може бити страни играч.
Члан 10.


Почев од такмичарске сезоне 2026/2027 и надаље, клубови који се такмиче у лигама млађих категорија ФС РЗС, своје утакмице могу играти искључиво на територији свог регистрационог савеза.
Члан 11.
Све што није регулисано овом одлуком, примењиваће се одредбе Правилника о фудбалским такмичењима ФСС и одлуке надлежних органа ФСРЗС.
Члан 12.


Ова одлука ступа на снагу даном усвајања, а примењиваће се од почетка такмичарске 2026/2027.


    




    ПРЕДСЕДНИК САВЕЗА







   Небојша Живановић, с.р.
